Talle vas na gewelddadige Limpopo-betoging | Maroela Media
Agt verdagtes, tussen die ouderdom van 29 en 56 jaar oud, is Dinsdag in hegtenis geneem ná 'n gewelddadige betoging waartydens 'n polisiewa onder meer aan die brand gesteek is.
Brig. Motlafela Mojapelo, woordvoerder van die polisie, het gesê die betogings het Dinsdag in Westenburg buite Polokwane uitgebreek.
"Plaaslike lede van die gemeenskap het op 'n stormloop gegaan en buitebande en ander voorwerpe aan die brand gesteek en sodoende die pad wat Polokwane met omliggende gebiede verbind versper."
Openbare orde- polisie is na die toneel ontbied en moes rubberkoeëls gebruik om die betogers uiteen te jaag.
'n Polisiebeampte is beseer toe die beampte met klippe bestook is.
Die verdagtes sal binnekort in die Polokwane-landdroshof verskyn op aanklag van aanranding van die polisie, kwaadwillige saakbeskadiging asook die oortreding van die Wet op Padverkeer en die Wet op Reëling van Byeenkomste.
"Intussen het die polisie nóg sake van kwaadwillige saakbeskadiging aanhangig gemaak nadat twee polisievoertuie Dinsdagaand aan die brand gesteek is. Die verdagtes kon daarin slaag om die polisiestasie se heining te knip en het brandende voorwerpe geslinger en 'n polisievragmotor en -wa aan die brand gesteek."
Goeie een Her!!! So waar. Hulle veroorsaak hulle eie elende en wil dan ander blameer.
Allles rustig en veilig in SA min. Sisulu?
ek verstaan ook nie die denkwyse nie – vandag brand hulle die polisie se voertuie en more huil hulle weer as hulle die polisie moet bel vir een of ander iets en niemand daag op nie. Ai…
more as hulle 'n polise voertuig benodig, gaan hulle weer verder alles brand omrede daar nei een beskikbaar is nie. ek wil net weet word hulle in hul skole geleer om alles af te brand.